**Small Towns European Debates Network (StedNET)**

* Nositelj: GRAD PREGRADA

**Kratki opis projekta:**

Grad Pregrada provodi projekt pod nazivom Small Towns European Debates Network (StedNET) u okviru programa Europa za građane, koji promiče suradnju europskih zemalja u područjima vezanima za zajedničku europsku povijest i aktivno europsko građanstvo.

Svrha je potaknuti građane/ke Europe na promišljanje zajedničkih vrijednosti te na uključivanje u procese oblikovanja politika na EU razini. Projekt StedNET provodi se kroz mjeru Europe za građane „Umrežavanje gradova“, kojim se zapravo žele povezati građani i građanke iz različitih dijelova Europe sa svrhom uspostavljanja dugotrajne tematske suradnje.

Partneri iz šest europskih zemalja (Hrvatska, Slovenija, BiH, Estonija, Francuska i Latvija) razmjenjuju dobre prakse o razvojnim politikama u malim europskim gradovima te potiču rasprave građana o pitanjima ruralnog razvoja, a posebice:

1. Kako ICT i digitalne tehnologije mogu poboljšati javne usluge te kvalitetu života i poslovanja u malim gradovima

2. Kako razviti kratke lance hrane i raznoliku poljoprivrednu proizvodnju

3. Kako zadržati mlade u malim gradovima i (p)ostati poželjnim mjestom za život

**Cilj** projekta je stvoriti mrežu malih, pametnih, zelenih i inovativnih gradova u europskim ruralnim područjima gradova.

* **Ukupna vrijednost projekta i iznos koji sufinancira EU:** 68.040,00 EUR/100%
* **Razdoblje provedbe projekta:** 2 godine (do 30.08.2021.)

***Projekt se provodi se u okviru programa Europa za građane, Potprogram 2. Demokratsko angažiranje i građansko sudjelovanje, Mjera 2.2. Umrežavanje gradova***